Okresná prokuratúra Bratislava III 
Vajnorská 47, 832 77 Bratislava 3

Sp. zn. : 4 Pv 335/12/1103	Bratislava III, 18.1.2013
EEČ : 2-10-23-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

v čase asi okolo 17.45 h dňa 19.06.2012 v Bratislave na Trnavskom mýte, ako poškodený vyšiel z krytej tržnice mu zo zadného vrecka nohavíc rýchlo vytiahol peňaženku hnedej farby, koženú v hodnote 5,- € s obsahom OP, SBS preukaz, Unia Slovenských novinárov, Preukaz politického väzňa, Preukaz poistenca Dôvera, bankomatová karty VÚB, 20,-€ na hotovosti, čím XXXXX, nar. XXXXX, bytom XXXXX - Dúbravka vznikla škoda krádežou vo výške 25,- €,

lebo je nepochybné, že skutok nespáchal obvinený
Odôvodnenie:

O d ô v o d n e n i e :

	Poverený príslušník PZ OR PZ XXXXX III OO PZ Nové Mesto- východ začal trestné stíhanie podľa § 199 ods. 1 Tr. por. uznesením  sp. zn. ORP-1274/NMV-B3-2012 zo dňa 19.06.2012 a uznesením zo dňa 03.07.2012  podľa § 206 ods. 1 Tr. por. vzniesol obvinenie XXXXX pre prečin krádež podľa § 212 ods. 2 písm. c/  Tr. zákona na horeuvedenom skutkovom základe.

Podľa § 215 ods. 1 písm. c/ Tr. por. prokurátor v skrátenom vyšetrovaní zastaví trestné stíhanie ak je nepochybné, že skutok nespáchal obvinený.

Obvinený XXXXX vo svojej výpovedi (č. l. 5-8) spáchanie skutku poprel a uviedol,  že v ten deň, keď sa mal stať skutok skončil v práci o piatej a spolu s kolegami išiel na pivo do Sudu. Okolo 17.20 h išli všetci spolu domov, stále bol so svojimi kolegami a prišiel už okolo 17.45 h na ubytovňu, čo mu môže dosvedčiť aj spolubývajúci XXXXX, čiže skutok v žiadnom prípade nespáchal. Navrhol, aby bola vykonaná konfrontácia s XXXXX.

Poškodený XXXXX vo svojej výpovedi (č. l. 9-12) uviedol, že neznámy páchateľ dňa 19.06.2012 o 17.45 h v tržnici na Trnavskom mýte mu zo zadného vrecka nohavíc vytiahol peňaženku a spôsobil mu škodu krádežou vo výške 25,-€.  Ku skutku ešte uviedol, že k nemu zozadu pribehol chlap a cítil, ako mu z vrecka berie peňaženku, pričom poškodený začal kričať a keď to započul kamarát Jožo rozbehol sa za páchateľom, ale nedobehol ho. Poškodený ho nevedel rozpoznať, ale kamarát mu povedal že ho pozná, že sa volá Pinďo. 

Svedok XXXXX vo svojej výpovedi (č. l. 15-16) uviedol, že rozbehol sa za páchateľom, ktorý odcudzil peňaženku XXXXX, tohto však nedobehol, ale páchateľa videl dobre, meno uviesť nevedel, ale vie, že ho prezývajú „Pinďo“.

Bola vykonaná zápisnica o rekognícii osoby (č.l. 21-22), pričom bol predložený fotoalbum XXXXX, na základe ktorého opoznal XXXXX, nar. XXXXX ako osobu, ktorá dňa 19.06.2012 odcudzila peňaženku poškodenému XXXXX. 

Svedok XXXXX vo svojej výpovedi (č.l. 17-18) uviedol, že dňa 19.06.2012 bol spoločne s XXXXX po robote okolo 17.00 h v krčme Sud a pamätá si to celkom dobre, lebo 18-teho v mesiaci dostávajú výplatu. Svedok videl, ako XXXXX nastupoval do trolejbusu a odišiel preč, čiže určite nemohol nikomu nič ukradnúť.

Svedol XXXXX vo svojej výpovedi (č.l. 19-20) vypovedal zhodne ako XXXXX.

Bola vykonaná konfrontácia medzi obvineným XXXXX a svedkom XXXXX, pričom XXXXX vo svojej výpovedi uviedol, že osoba ktorá sedí vedľa neho, nie je tá osoba, za ktorou utekal a ktorá mala ukradnúť peňaženku poškodenému a musel si ho pomýliť s niekým podobným.

Z listinných dôkazov poukazujem na fotoalbum (č.l. 23-34), úradný záznam (č.l. 36-37, 40-41), 
Vzhľadom k tomu, že z vykonaného dokazovania je zrejmé, že predmetného skutku sa nedopustil obvinený XXXXX som rozhodla tak,  ako je uvedené vo výrokovej časti tohto uznesenia.

								  		

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Henrieta Tumová
prokurátorka